
Kasutusloa väljastamine (Joala tn 11-21, 25)
1. ASJAOLUD JA MENETLUSE KÄIK
Narva Linnavalituse Arhitektuuri- ja Linnaplaneerimise Ametile laekus 03.09.2014 a Joala tn 11-21, 25 omanikult rekonstrueeritud korteritega korterelamule kasutusloa väljastamise taotlus koos kooskõlastatud projekti ning riigilõivu maksekorraldusega (linnavalitsuse dokumendiregistri nr 8767/1-16). 
       30.09.2014 a on taotlejale saadetud kiri esinevate puuduste kohta esitatud dokumentides.

       Kõik märgitud puudused on  19.01.2015 kõrvaldatud.

Ehitusseaduse § 33 lõike 4 alusel on teostatud kasutusluba taotleva ehitise ülevaatus ja  nõuetele vastavuse kontroll. Ehitise ülevaatusest osavõtjad kinnitavad, et ülevaatuseks esitatud ehitis vastab ehitistele ettenähtud nõuetele ja ehitist võib kasutada vastavalt kavandatud kasutamise otstarbele. Seega, kasutusloa andmiseks takistusi ei ole.

2. ÕIGUSLIKUD ALUSED

2.1.Ehitusseaduse § 32 lõige 1 kohaselt ehitise kasutusluba on kohaliku omavalitsuse või riigi        nõusolek, et valminud ehitis või selle osa vastab ehitisele ettenähtud nõuetele ja seda võib  kasutada vastavalt kavandatud kasutamise otstarbele.

2.2.Narva linna ehitusmääruse § 27 lõige 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus.
3. OTSUS
Väljastada kasutusluba Joala tn 11 korterelamule rekonstrueeritud korteritega 21 ja 25.
 4. RAKENDUSSÄTTED 
4.1. Korraldus jõustub teatavakstegemisest.
4.2.Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

